Ալեքսանդր Ալեքսանդրով

Ալեքսանդր Վասիլևիչ Ալեքսանդրով (, ), ռուս խորհրդային կոմպոզիտոր և խմբավար։ ԽՍՀՄ ժողովրդական արտիստ (1937), գեներալ-մայոր (1943), ԽՄԿԿ անդամ 1939 թվականից։

Կենսագրություն 
Ծնվել է 1883 թվականի ապրիլի 1 (13)-ին, Ռյազանի նահանգի Պլախինո գյուղում։ Կազմակերպել (1928) և ղեկավարել է Խորհրդային բանակի երգի և պարի Կարմրադրոշ անսամբլը (այժմ՝ Ա. Վ. Ալեքսանդրովի անվան)։

Ստեղծագործությունները նվիրված են խորհրդային ռազմա-հայրենասիրական թեմային, Կարմիր բանակի պատմությանը։ Ալեքսանդր Ալեքսանդրովի «Սրբազան պատերազմ» (խոսք՝ Վ. Ի. Լեբեդև-Կումաչի, 1941) երգը դարձել է 1941-1945 թվականների Հայրենական մեծ պատերազմի երաժշտական խորհրդանշանը։ ԽՍՀՄ պետական հիմնի երաժշտության հեղինակն է։ ԽՍՀՄ պետական մրցանակների դափնեկիր է (1942, 1946)։

Մահացել է 1946 թվականի հուլիսի 8-ին Բեռլինում, թաղված է Մոսկվայում։

Ծանոթագրություններ 

Ռուս կոմպոզիտորներ
ԽՍՀՄ Պետական մրցանակի դափնեկիրներ
Խորհրդային կոմպոզիտորներ
Օպերային կոմպոզիտորներ
Ռուս ռազմական գործիչներ
ԽՄԿԿ անդամներ
Ռուս դիրիժորներ
Ռուս մանկավարժներ
ԽՍՀՄ կոմպոզիտորների միության անդամներ